ITD วิ่งฉิวกว่า 5% โบรกฯเล็งอัพเป้า หลังทะลุเป้า 2.70 บ.
ITD วิ่งฉิวกว่า 5% โบรกฯเล็งอัพเป้า หลังทะลุเป้า 2.70 บ. โดย ณ เวลา 15.50 น. ราคาอยู่ที่ 2.84 บาท บวก 0.14 บาท หรือ 5.19% สูงสุดที่ 2.86 บาท ต่ำสุดที่ 2.68 บาท ด้วยมูลค่าซื้อขาย 108.91 ล้านบาท
28 ส.ค. 2561

ผู้สื่อข่าวรายงานว่า ราคาหุ้น บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD ล่าสุด ณ เวลา 15.50 น. อยู่ที่ 2.84 บาท บวก 0.14 บาท หรือ 5.19% สูงสุดที่ 2.86 บาท ต่ำสุดที่ 2.68 บาท ด้วยมูลค่าซื้อขาย 108.91 ล้านบาท

ด้าน บล.เมย์แบงก์ กิมเอ็ง ระบุในบทวิเคราะห์ (15 ส.ค.) แนะนำ “ถือ” ราคาเป้าหมาย 2.70 บาท/หุ้น โดย ITD ประกาศผลประกอบการไตรมาาส 2/61 มีกำไรสุทธิเล็กน้อย เท่ากับ 30 ล้านบาท (ลดลง 43% จากไตรมาสก่อน, ลดลง 68% จากปีก่อน) โดยไตรมาสนี้มีภาษีจ่ายที่สูงกว่าปกติเท่ากับ 214 ล้านบาท (เพิ่มขึ้น 155% จากไตรมาสก่อน, เพิ่มขึ้น 198% จากปีก่อน) ยอดรับรู้รายได้อยู่ในเกณฑ์ดี 14,644 ล้านบาท (เพิ่มขึ้น 2% จากไตรมาสก่อน, เพิ่มขึ้น 16% จากปีก่อน) จากการเพิ่มขึ้นของรายได้ของบริษัทย่อยในต่างประเทศ และ โครงการขนาดใหญ่ มีความคืบหน้า เช่น รถไฟฟ้าสายสีส้ม รถไฟทางคู่
ขณะที่ อัตรากำไรขั้นต้นอยู่ในเกณฑ์ดี 10.0% เทียบกับ 10.9% ในไตรมาสก่อน และ 13.8% ในปีก่อน ค่าใช้จ่ายในการขายและบริหารอยู่ในระดับสูง 853 ล้านบาท (เพิ่มขึ้น 2% จากไตรมาสก่อน, ลดลง 12% จากปีก่อน) และ ดอกเบี้ยจ่ายอยู่ในระดับสูง 587 ล้านบาท (เพิ่มขึ้น 5% จากไตรมาสก่อน, ลดลง 8% จากปีก่อน) ส่วน EBITDA ซึ่งสะท้อนกระแสเงินสด สูงถึง 1,514 ล้านบาท (ลดลง 6% จากไตรมาสก่อน, ลดลง 4% จากปีก่อน)
โดย ITD มี Backlog รวมประมาณ 3.57 แสนล้านบาท แต่ถ้าตัด สัมปทานโครงการท่าเรือและทางรถไฟในโมซัมบิค และ ทางด่วนที่ Dhaka 1.48 แสนล้านบาท จะเหลือ Backlog 2 แสนล้านบาท จะช่วยหนุนยอดรับรู้รายได้ของ ITD ยังอยู่ในระดับสูง และ ในอนาคตรัฐบาลมีแผนจะเปิดประมูลโครงสร้างพื้นฐานขนาดใหญ่ต่อเนื่อง จะช่วยเพิ่มงานในมือ แต่โครงการขนาดใหญ่หลายโครงการที่ ITD ลงทุน
อีกทั้ง ได้สร้างภาระกระทบต่องบการเงินตลอดในรอบรายปีที่ผ่านมา เช่น โครงการทวาย ได้ใช้เงินลงทุนไปแล้ว 7,713 ล้านบาท และ โครงการเหมืองแร่โปแตช ใช้เงินลงทุนไปแล้ว 3,242 ล้านบาท ปัจจุบันยังมีความล่าช้า จึงยังสร้างภาระทั้งค่าใช้จ่าย และ ภาระดอกเบี้ยหนี้เงินกู้ ปรับประมาณการกำไรลง ประเมินยอดรับรู้รายได้ในปี 2561 เท่ากับ 57,367 ล้านบาท โต 4% จากปีก่อน และ มีกำไรสุทธิ 283 ล้านบาท ลดลง 31% จากปีก่อน
อย่างไรก็ตาม ITD มีภาระหนี้ที่มีดอกเบี้ยเพิ่มขึ้นเป็น 4.28 หมื่นล้านบาท หรือ คิดเป็นสัดส่วน หนี้สินสุทธิต่อทุนที่สูงเท่ากับ 2.82 เท่า เราจึงกังวลจะมีการเพิ่มทุนในอนาคต ในขณะที่โครงการทวายและโปแตซยังมีความล่าช้าจะยังกดดันราคาหุ้น เปลี่ยนมาใช้ราคาเป้าหมายเท่ากับมูลค่าตามบัญชีซึ่งเท่ากับ 2.70 บาท จากเดิม Average P/BV = 1.80X ได้เท่ากับ 4.5 บาท คงคำแนะนำ ถือ